Segura

Segura (latinsk Thader, arabisk War-Alabiat) er ei elv søraust i Spania. Ho er kring 325 km lang.

Ho spring ut Sierra de Segura ved Santiago Pontones (provinsen Jaén), og renn gjennom Calasparra, Cieza, Murcia, Beniaján, Orihuela, Rojales, før ho munnar ut i Middelhavet nær Guardamar del Segura i provinsen Alicante. Somme av sideelvane hennar er Mundo (som startar nær Riópar), Alhárabe (som starta i Moratalla), Mula og Guadalentín.

mini|Segura i Murcia

Segura er vanlegvis delvis tørka inn, men stundom kan kraftig regn føre til flaum, noko som vanlegvis skjer kvart 6. til 9. år, alltid om hausten.

+ Middelvassføring Stad  Vassføring Cenajo 17,1 m³/s  Cieza 26,3 m³/s  Orihuela 5 m³/s Guardamar del Segura 1 m³/s

På 1900-talet har det vore store flaumar i 1946, 1948, 1973, 1982, 1987 og 1989. Sidan 1990 har dei nedre delane av elva vorte kanaliserte og svingar er fjerna. Dette har ført til betre flaumvern. Kanalen vart sett på prøve i september 1997 og oktober 2000 då kraftig regn førte til stor avrenning.

+ Flaumar i Murcia og Orihuela Dato  Murcia Orihuela Oktober, 1651 1700 m³/s  Oktober, 1834 1000 m³/s  Oktober, 1879 1890 m³/s  April, 1946 1187 m³/s  1138 m³/s  Oktober, 1948 934 m³/s  1172 m³/s  November, 1987   1000 m³/s

mini|Vega Baja del Segura i Orihuela i Alicante

I den  øvre delen av elva er det bygd damanlegg som står for kraftproduksjon. Lenger sør bruker ein elvevatnet til kunstig vatning.

Elvesletta heiter Vega del Segura og er eit særs frodig jordbruksområde der det vert dyrka mykje frukt, grønsaker og blomar. Området er delt inn i tre, Alta, Media og Baja (øvre, midtre og nedre).

Segura er ei av dei mest forureina elvane i Europa. Dei siste åra har ein derimot drive omfattande vasshandsaming og installert reinseanlegg som har betra tilhøva i elva.

 Kjelder 

 Denne artikkelen bygger på «Segura» frå , den 4. mai 2009. 

Kategori:Elvar i Spania